Mohd Imran Tamrin

Yang Berhormat Dato' Mohd Imran bin Tamrin adalah seorang ahli politik Malaysia. Beliau merupakan Ahli Dewan Negeri Selangor bagi kawasan Sungai Panjang yang mewakili Barisan Nasional–UMNO. Berasal dari Pekan Sungai Nibong Selangor, Datuk Mohd Imran Tamrin menyandang Ahli Dewan Undangan Negeri (ADUN) Sungai Panjang dan merupakan seorang peguambela serta penguamcara.

Mohd Imran yang gemar bersukan dan membaca, pernah bekerja sebagai Eksekutif Bahagian Penajaan Pendidikan Petrolium Nasional Berhad (Petronas) selama lima tahun kemudian dilantik Eksekutif Kanan Bahagian Sumber Manusia (Perhubungan Perusahaan) di Petronas selama setahun.

Kini, beliau meneruskan kerjayanya sebagai seorang peguam berkaliber di Tetuan Zabir Imran & Partners sejak 2017.

Semasa menuntut di universiti, Mohd Imran aktif dalam kepimpinan pelajar termasuk kepimpinan persatuan dan kelab. Sehingga kini beliau aktif dalam kepimpinan masyarakat, belia dan badan bukan berkanun (NGO) serta politik.

Penglibatannya dalam bidang politik, beliau memegang jawatan EXCO Pemuda Barisan Nasional (BN), Pengerusi Sekretariat Profesional Muda Pemuda UMNO Selangor dan kini sebagai Ketua Pemuda UMNO Bahagian Sungai Besar.

Kalau bercerita mengenai penglibatan beliau dalam NGO termasuk khidmat masyarakat, Mohd Imran pernah menyandang Timbalan Pengerusi Majlis Belia Daerah Sabak Bernam, Majlis Kerja Tertinggi Gerakan Belia 4B Malaysia dan Penasihat Undang-undang gabungan NGO Malaysia.

Meskipun pertama kali dicalonkan di DUN Sungai Panjang pada Pilihan Raya Umum (PRU) ke-14, beliau terus membawa kemenangan buat BN selepas berjaya menewaskan Mariam Abdul Rashid daripada Pakatan Harapan dengan mendapat 10,530 undiaan manakala penentang memperoleh 8,446 undian. Kemenangan itu dengan majoriti undi sebanyak 2,084.

Kerjaya:

 Ahli Dewan Undangan Negeri (ADUN) Sungai Panjang
 Eksekutif Kanan Bahagian Sumber Manusia (Perhubungan Perusahaan) di Petronas (2015-2016)
 Eksekutif Bahagian Penajaan Pendidikan di Petronas (2011-2015)
 Peguambela serta penguamcara di Tetuan Zabir Imran & Partners 

Jawatan  dalam parti:

 Ketua Pemuda UMNO Bahagian Sungai Besar (kini)
 EXCO Pemuda Barisan Nasional (BN)
 Pengerusi Sekretariat Profesional Muda Pemuda UMNO Selangor

Penglibatan dalam pertubuhan sukarela:

 Timbalan Pengerusi Majlis Belia Daerah Sabak Bernam
 Majlis Kerja Tertinggi Gerakan Belia 4B Malaysia
 Penasihat Undang-undang gabungan NGO Malaysia
 Pengerusi Majlis Persekutuan Pengakap Malaysia Daerah Sungai Besar
 Bekas pegawai Gerakan Wawasan Malaysia (GWM)

Pendidikan:

 Ijazah Sarjana Muda Undang-Undang UIAM (2010)
 Pusat Matrikulasi UIAM, Petaling Jaya (Matrikulasi Undang-Undang 2004)
 Sekolah Agama Menengah Pasir Panjang, Selangor (SMA 2002/SPM 2003)
 SK Sungai Nibong, Selangor (1998)

Politik
Imran Tamrin bertanding buat kali pertama sewaktu pilihan raya umum ke-14 dan telah memenangi kerusi DUN Sungai Panjang menggantikan Budiman Mohd Zohdi.

Rujukan

Pautan luar
  - Profil Facebook
  - Profil Twitter

Anggota Pertubuhan Kebangsaan Melayu Bersatu
Muslim Malaysia
Ahli Dewan Undangan Negeri Selangor ke-14